
R  A  P  O  R  T    

asupra cererii de reexaminare a Legii pentru respingerea Ordonanţei de urgenţă a Guvernului nr.48/2006 privind comercializarea mărfurilor în regim duty-free şi duty-paid, (PLx 785/2006/2007)  

În conformitate cu prevederile art. 135 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond, cu cererea de reexaminare a Legii pentru respingerea Ordonanţei de urgenţă a Guvernului nr.48/2006 privind comercializarea mărfurilor în regim duty-free şi duty-paid.

  
În şedinţele din data de 6 decembrie 2006, respectiv 6 februarie 2007, membrii Comisiei au examinat proiectul de Lege pentru aprobarea Ordonanţei de urgenţă a Guvernului nr.48/2006 privind comercializarea mărfurilor în regim duty-free şi duty-paid. 


În urma dezbaterilor în cadrul şedinţelor comisiei, membrii acesteia au hotărât respingerea Ordonanţei de urgenţă a Guvernului nr. 48/2006, având în vedere faptul că, prevederile Ordonanţei de urgenţă a Guvernului nr.104/2002, privind regimul vamal al mărfurilor comercializate în regim duty-free, aprobată şi modificată prin Legea nr. 132/2003 şi prin Legea nr. 330/2006 sunt în vigoare (conform art. 115, alin. 8 din Constituţia României şi art. 62. alin. 3 din Legea nr. 24/2000 privind normele de tehnică legislativă).  

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat- în şedinţa din data 24 aprilie 2007-cererea de reexaminare a Legii pentru respingerea Ordonanţei de urgenţă a Guvernului nr.48/2006 privind comercializarea mărfurilor în regim duty-free şi duty-paid.
      În raport de obiectul şi conţinutul său proiectul de lege face parte din categoria legilor ordinare.
             La dezbateri au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Economiei şi Finanţelor: domnul Cătălin Doică – secretar de stat, Ministerului Internelor şi Reformei Administrative: domnul Adrian Popescu – şef direcţie, Ministerului Afacerilor Externe: domnul Alexandru Opriş – consilier.
           La lucrările comisiei au fost prezenţi  21 deputaţi, din totalul de 23 membri ai comisiei.


Raportul comisiei a fost  de respingere, cu unanimitate voturi (21 de voturi). 


Senatul a adoptat în data de 11 aprilie 2007 proiectul de Lege pentru respingerea Ordonanţei de urgenţă a Guvernului nr.48/2006 privind comercializarea mărfurilor în regim duty-free şi duty-paid.
În urma dezbaterii, Comisia pentru politică economică, reformă şi privatizare a hotărât să-şi menţină punctul de vedere iniţial, aprobând cu unanimitate de voturi raport de respingere a  Ordonanţei de urgenţă a Guvernului nr.48/2006 privind comercializarea mărfurilor în regim duty-free şi duty-paid.

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra cererii de reexaminare a Legii pentru respingerea Ordonanţei de urgenţă a Guvernului nr. 48/2006 privind comercializarea mărfurilor în regim duty-free şi duty-paid.

In raport de obiectul şi conţinutul său, proiectul de lege face parte din categoria legilor ordinare.

